245 
Frøene af C. s em ide c an dru m (fig. 18-19) beskrives 
af Fenzl som » minute ac obtusissime granulata« («finement 
tuberculeux« , Gren.) hvilket udtryk ret vel karakteriserer 
denne arts frø, som have meget svagere vorter end de fore- 
gåendes; at de ere ensfarvede med frøets temmelig blege 
grundfarve, bidrager end mere til at gøre dem utydelige. 
Lige så svage ere vorterne også hos C. vise o su m (fig. 20 
— 21), men da de her have en rødbrun farve (under en 
svag forstørrelse vise de sig som rødlige tværstreger på den 
lysbrune bund), ses de tydeligere end hos hin; nedad imod 
navlen blive de efterhånden mere og mere utydelige. 
3. PYROLA L. 
Da jeg for et par år siden omtrent samtidigt behandlede 
familien Hypopityeæ for den spanske flora og de mexikanske 
arter af samme familie i Liebmanns herbarium, fik jeg lejlig- 
hed til at undersøge frø af flere hinanden nær stående arter. 
Frøene hos denne familie ere, som bekendt, meget små, be- 
stående af en fast kærne, der løst omgives af en hindeagtig 
og klar gennemsigtig frøhinde, som har lighed med en arillus 
og minder om den ovenfor beskrevne bygning af frøet hos 
Drosera rotundifolia. 
På grund af frøets gennemsigtighed iagttager man let 
frøhindens skulptur under en mikroskopisk forstørrelse, der 
ikke egner sig for frø med uigennemsigtig frøhinde, og cellevævet 
viser sig som et sirligt nætværk af forskelligformede masker. 
Ved en tilstrækkelig forstørrelse viser der sig nu en 
kendelig forskel i maskerne af dette nætformige cellevæv 
så vel som i frøets form, mellem de forskellige Pyrola-arters 
frø. Ved at sammenligne de på tab. I fremstillede frø er 
jeg kommen til den overbevisning, at frøene også i denne 
familie ret vel kunne benyttes til bedste for artsdiagnoserne. 
Nogle vejledende bemærkninger i denne retning skal jeg her 
meddele, idet jeg for øvrigt antager, at figurerne ville være 
tilstrækkelige for enhver kyndig fytograf til at give et fyldest- 
gørende billede af hver arts frø især, så at jeg altså ikke 
behøver her at give en aldeles udtømmende beskrivelse. 
